title: "Schottel-Propeler"
text: "Di Schottel-Propeler es en Skeps-\u00d6ndreft. Senerlig es diarbi, dat di Propeler iin \u00f6n en draibaari Gondel seet. Wan dat Skep om di Huk faar skel, da skel em bluats di Gondel en Stek t\u00f6 di Sir draii, wan em omdrai wel, da drait em di Gondel om.\n\nSok Giraaten uur iinbecht, hur en Skep gur t\u00f6 man\u00f6vriari wiis skel of \u00f6n tau Rochtingen faar.\nWan en Skep fuarn en achtern san Giraat heer, da ken dit uk twert k\u00f6\u00f6r.\n\nHur dit iinbecht es\n Sleepers\n F\u00f6riskeepen (Sa \u00fcs uk di S\u00f6l'ring F\u00f6ri, di heer tau \"STP\")\n Amphiibien-Wainer\n\nen jit muar.\n\nAarten\n\nSRP\nDi Schottel SRP (Schottel-Ruuderpropeler) waar ombi 1950 \u00fctbraacht. Fuar lung Jaaren k\u00fcr em diar dat Miist me maaki, man di Skeepen waar gurter en di Maskiinen fing muar Kraft.\nDes giar fuar masi Skeepen me en gurter Propelern t\u00f6 forbeeteri, man en gurter Gondel jit jaa, dat en Skep uk diiper giar.\n\nSTP\nDi salev Kraft \u00fcs en gurt Propeler ken em uk me tau litjer Giraaten iin \u00f6n't Weeter bringi. Dit wiar di Taacht fuar di STP (Schottel-Twin-Propeler). Jen Propeler sk\u00fc\u00fcvt, jen tocht, di seet \u00f6n di salev Aksi.\n\nGur en ring\nDi Schottel-Propelers haa jaar Gurs:\n Aur di Maaten gur t\u00f6 man\u00f6vriari\n Iinfach iint\u00f6bech (Winkelgitriibi jert diart\u00f6 en uur bluats bi di Ofdreft fan di Maskiin onsl\u00f6\u00f6ten.)\n Gur fuar Diesel-Elektrisk \u00d6ndreft t\u00f6 br\u00fck (Da sit bluat jit en Elektromotoor boowen \u00fcp di Gondel, hurbenen \u00f6nern bluat en Keegel-Omdreft br\u00fckt uur.)\n Iinfach \u00f6nt\u00f6stj\u00fc\u00fcri.\n Wan em fuarn en achtern en Gondel heer, da heer em \"Bug- en Hekstraalruuder\" me langs, dit t\u00f6rt em da ek muar koopi.\n\nHok Saaken sen ek sa jur:\n Wan di Maskiinenkraft olter aaft om di Huken skel, giar diarfan masi forleesen. Wan \u00f6n di Gondel en Elektromotoor sit, uur dit beeter)\n En Skep me Schottel-Propelers giar senerk diip, aurdat di Gondeln diip dial hingi.\n Em heer muar Maid en faar me en \"Schottel-Skep\" lik \u00fct, \u00fcs wan dit konventsjoneli Propelers of en Voith-Schneider-\u00d6ndreft heer.\n Hat es aartig wat j\u00fc\u00fcrer \u00fcs di ual Propeler-\u00d6ndreft\n\nLuki uk jir\n SRP Ruuderpropeler\n SRP Ruuderpropelers - Techniski D\u0101ten\n Computeranimatsjoon fan di Schottel-Ruuderpropelers\n Biskriiwing fan di Schottel-Twin-Propeler\n\n Voith-Schneider-\u00d6ndreft\n F\u00f6riskeepen \u00f6n Nuur\u0111friisl\u00f6n'\n\nSeefaart\nTechnik\nSkeps-\u00d6ndreften"